**Fomento de Construciones y Contratas**, S.A. (FCC) é un grupo empresarial español con sede en Barcelona, especializado en servizos cidadáns, que nace en marzo de 1992, froito da fusión das empresas: Construciones y Contratas, fundada en Madrid en 1944, e Fomento de Obras y Construciones, creada en Barcelona no ano 1900, cuxas accións empezaron a cotizar en Bolsa en decembro de 1900.

FCC é a matriz dun dos maiores grupos europeos de infraestrutura e servizos públicos, tanto por volume de cifra de negocios, como por rendibilidade. Aínda que era inicialmente unha empresa de construción, en 1911 iniciou a súa actividade no campo dos servizos públicos cun contrato de limpeza e mantemento da rede de rede de sumidoiros de Barcelona.

As súas actividades básicas son a xestión de servizos ambientais e auga, a construción de grandes infraestruturas, a produción de cemento, equipamentos urbanos e a xeración de enerxías renovables.

Ten presenza en 34 países de todo o mundo e máis do 44% da súa facturación provén dos mercados internacionais, principalmente Europa e os Estados Unidos. En xuño de 2013 adxudicóuselles un contrato para construír o Metro de Riad.

En outubro de 2013, Bill Gates entrou na compañía como accionista de referencia cun 5,7% debido ao posicionamento de FCC en sectores ligados ás súas visións de sostibilidade (Servizos Ambientais e Auga). Pouco despois, en decembro dese mesmo ano, o financeiro George Soros entrou no accionariado da compañía cun 3%.
En decembro de 2014, FCC realizou unha ampliación de capital por importe de 1.000 millóns de euros , o que permitiu a incorporación do empresario Carlos Slim como accionista cun 25,6%.

FCC foi asociada a dous pagos ao Partido Popular en 2008 que ascenden a 165.000 euros, ano en que era o terceiro maior contratista de obras públicas de España e un dos seus dirixentes era José María Mayor Oreja, irmán do destacado dirixente do Partido Popular Jaime Mayor Oreja.

Accionariado
------------

| Accionista  | Dereitos de voto |
| --- | --- |
| Control Empresarial de Capitales, S.A. de C.V. | 25,6% |
| Dominum Dirección y Gestión, S.A. | 22,4% |
| Capital Flotante
(Accionistas relevantes: William H. Gates) | 52%
(5,7%) |

Filiais
-------

| Empresa | Participación |
| --- | --- |
| Cementos Portland Valderrivas | 77,9% |

Participacións
--------------

| Empresa | Participación |
| --- | --- |
| Realia | 36,96% |
| Globalvía Infraestruturas | 50% |

Notas
-----

1. ↑  "FCC". Consultado o 23 de xullo de 2014. [*Ligazón morta*]
2. ↑  "FCC". Arquivado dende o orixinal o 24 de setembro de 2015. Consultado o 21 de setembro de 2015.
3. ↑  Romero, A. (29 de xullo de 2013). "FCC logra un contrato para construir el metro de Riad por unos 6.000 millones". El País.
4. ↑  "FCC". Arquivado dende o orixinal o 24 de xuño de 2015. Consultado o 21 de outubro de 2013.
5. ↑  "La Vanguardia". Consultado o 26 de decembro de 2013.
6. ↑  "FCC". Arquivado dende o orixinal o 20 de marzo de 2015. Consultado o 18 de decembro de 2014.
7. ↑  "FCC". Arquivado dende o orixinal o 20 de marzo de 2015. Consultado o 14 de xaneiro de 2015.
8. ↑  Carreño, Belén; Requena Aguilar, Ana (2 de febrero de 2013).
9. ↑  Segundo última data de comunicación á CNMV.

Véxase tamén
------------

### Ligazóns externas

* Páxina Web Oficial de FCC

|  |  |
| --- | --- |
| Control de autoridades | 
* Wd: Q549127
* WorldCat
* VIAF: 135114932
* BNE: XX158685
* EUFP: 917572851
* GEC: 0247515
* GRID: grid.434408.f
* LCCN: no2017070794
* LEI: 95980020140005178328

 |